**5 клас Домашна работа – 8 учебна седмица**

 **Български език**

1. *Моля препишете в тетрадките:*

 **Сказуемо**

Сказуемите са **прости**, когато са образувани от формата на глагола за всички времена. ***Например:*** давам, ще дам, беше дал.

Сказуемите са **съставни**, когато са образувани от два или повече глагола, свързани помежду си.

* **Съставно глаголно сказуемо** се образува от **два глагола** свързани с частицата **да. *Например:*** започна да вали, не можеше да плува.
* **Съставно именно сказуемо** се образува с помощта на глагола **съм** и **именна форма. *Например:*** беше отличник, моята е.
1. *Моля довършете* ***упражнения 5 и 6*** *от упражнителния лист* ***Сказуемо.***

**Домашна работа по История и Цивилизации**

1. *Моля препишете в тетрадките:*

 **Праисторическата епоха**

Най-известните изобретения на Кроманьонеца са лъкът и стрелата, които били използвани за ловуване и защита.

Праисторическите хора първи започват да засаждат растения и да отглеждат животни, за да се изхранват. Те започват да ушиват дрехите си, да изработват съдове от глина и да търгуват. Те първи започнали да почитат починалите си предци с погребални ритуали.

Днешните български земи били едни от най-рано обитаваните през праисторическата епоха.

**Литература**

1. *Моля прочетете.*

 БОРБАТА НА ЗЕВС С ТИФОН. Но борбата не свършва с това. Гея – Земята, страшно се разсърдила на олимпиеца Зевс за това, че той постъпил така жестоко с нейните деца – победените титани. Тя встъпила в брак с мрачния Тартар и родила ужасно стоглаво чудо-ще - Тифон. Грамадният, със сто драконови глави Тифон се надиг-нал от земните недра. С див вой разтърсил въздуха. Лай на кучета, човешки гласове, мучене на разярен бик и рев на лъв се чували в този вой. Буйни пламъци се виели около Тифон, а земята се треся-ла под тежките му стъпки. Боговете се стъписали в ужас. Но Зевс гръмовержец смело се нахвърлил върху него; започва се бой. Заблестели отново светкавици в ръцете на Зевс, затрещели гръмотевици.
 Земята и небето се разтърсили до основи. В ярки пламъци лумнала пак земята, както по време на борбата с титаните. Моретата закипявали, щом се доближал до тях Тифон. Със стотици сипел огнените си стрели-светкавици гръмовержецът Зевс; като че ли от техния огън се запалил самият въздух и пламнали тъмните буренос-ни облаци. Зевс превърнал в пепел и стоте глави на Тифон. Рухнал Тифон на земята; от тялото му се излъчвала такава силна топлина, че всичко наоколо се топяло. Зевс сграбчил тялото на Тифон и го запокитил вдън мрачния Тартар, който го бил създал. Но и от Тар-тара Тифон все още бил страшен за боговете и за всичко живо. Предизвиквал бури и изригвания; от него и от Ехидна, полужена-полузмия, се родили страшното двуглаво куче Орфо, адското куче Цербер и лернейската хидра Химера.
 Боговете олимпийци победили враговете си. Никой вече не бил в състояние да се съпротивява на властта им. Те можели сега спокойно да управляват света. Най-силният от тях, гръмовержецът Зевс, взел за себе си небето, Посейдон – морето, а Хадес – подзем-ното царство, царството на душите на умрелите. А земята останала в общо владение. Но макар че синовете на Кронос си поделили властта над света, все пак над тях царувал повелителят на небето – Зевс. Той властвувал над света – и над хората и над боговете.

 *.....следва продължение*